HMPRO เทงบ 120 ลบ.จัด Homepro EXPO หวังดันรายได้กระฉูด
HMPRO เทงบ 120 ลบ. จัด Homepro EXPO ปลายปี หวังกระตุ้นยอดขาย มั่นใจกวาดรายได้กว่า 650 ลบ.
16 พ.ย. 2559

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮมโปรดักส์ เซ็นเตอร์ จำกัด (มหาชน) หรือ HMPRO เปิดเผยว่า โฮมโปรกระตุ้นยอดขายปลายปี อัดงบ 120 ล้านบาท จัดงาน “Homepro EXPO ครั้งที่ 24”  ตั้งเป้ายอดขาย 650 ล้านบาท
บริษัทยังคงเดินหน้าจัดงาน “โฮมโปร เอ็กซ์โป”ครั้งที่ 24 เพื่อเป็นการคืนกำไรแก่ลูกค้าที่เป็นแฟนพันธุ์แท้ของ”โฮมโปร” พร้อมทั้งต้องการสร้างฐานลูกค้าใหม่ให้เกิดขึ้นทุกปี โดยภายในงานจะยังคงอัดแน่นไปด้วยสินค้าตกแต่งบ้าน สินค้านวัตกรรม และโปรโมชั่นมากมายให้กับคนรักบ้านได้ช้อปแบบจัดหนัก จัดเต็มในราคาสบายกระเป๋ากับสินค้าลดราคาสูงสุดถึง 80% พร้อมจับมือร่วมกับพันธมิตรมอบสิทธิพิเศษ ให้ผู้บริโภคได้เลือกช้อป ครบ คุ้มสุดๆ ตลอดระยะเวลา10 วัน แถมยังมีกิจกรรมร่วมกับสถาบันการเงินกว่า 10 ราย มอบส่วนลดและรับเพิ่มกันอย่างจุใจเสริมทัพด้วยโปรโมชั่นสุดคุ้มถึง 5 คุ้ม
 
 